Juuli 2022

Juuli 2022, kroonika.

2022. aasta juuli algas reedel ja lõppes 31 ööpäeva hiljem neljapäeval.

1. juuli
 Toimus raketirünnak Serhijivkale, kus Vene väed ründasid tiibrakettidega Odessa oblastis asuvat Serhijivka asulat.
 Tšehhist sai järgnevaks pooleks aastaks Euroopa Liidu Nõukogu eesistujariik.
 UNESCO arvas Ukraina borši ohus oleva vaimse kultuuripärandi nimekirja. Sellega lõppes ka nn boršisõda, kus nii Ukraina kui ka Venemaa nimetasid borši enda supiks."Slava Ukraini! Ukraina borš kanti UNESCO kohest kaitset vajava vaimse kultuuripärandi nimekirja" Oma Maitse, 1. juuli 2022
 Iraani Hormozgāni provintsi tabas maavärin magnituudiga 6,1. 2022. aasta Hormozgāni maavärinas hukkus viis inimest."Iran earthquake: At least five dead and many injured as devastating tremor hits region" Mirror, 2. juuli 2022
 Usbekistanis puhkesid rahutused Karakalpakkia autonoomses vabariigis. Meeleavalduse kutsus esile plaan kärpida piirkonna autonoomsust.

2. juuli
 Rakveres algas kahepäevane IV Eesti meeste tantsupidu."Meeste tantsupidu tuleb koos meeslauljate ja spetsiaalsete lugudega" ERR menu, 2. juuli 2022Meeste tantsupidu 4 venda kava

3. juuli
 Ungaris lõppesid 2022. aasta ujumise maailmameistrivõistlused.

6. juuli
 Suurbritannias algasid 2022. aasta jalgpalli naiste Euroopa meistrivõistlused.

7. juuli
 Suurbritannia peaminister Boris Johnson astus tagasi Konservatiivse Partei juhi kohalt. Ta lubas jääda peaministriks, kuni erakond on välja valinud uue peaministrikandidaadi."Boris Johnson astub neljapäeval tooride juhi kohalt tagasi" ERR, 7. juuli 2022

8. juuli
 Jaapani endist peaministrit Shinzō Abet tulistati Nara linnas peetud kampaaniakõne ajal ning ta suri hiljem samal päeval haiglas."ÜLEVAADE | Shinzo Abe tapeti. Riigipeade mõrvad on lähiajaloos vapustanud nii Euroopat kui ka USA-d" Eesti Päevaleht, 8. juuli 2022
 Suurbritannia ilmateenistus Met Office avaldas esimesed kuumahoiatused, mida võib pidada 2022. aasta Suurbritannia kuumalaine alguseks.
 Kremlimeelne vene häkkerite grupp Killnet sooritas ulatusliku küberrünnaku Läti vastu."Pro-Kremlin hackers Killnet hit Latvia with biggest cyberattack in its history" The Times, 8. juuli 2022
 Reformierakond, Isamaa ja Sotsiaaldemokraadid teatasid, et jõudsid uue koalitsiooni moodustamises kokkuleppele."Kolm erakonda jõudsid uues koalitsioonis kokkuleppele" ERR, 8. juuli 2022

9. juuli
 Ukrainas toimus Vene raketirünnak Tšassiv Jarile.
 Ulatusliku majanduskriisi käes kannatavas Sri Lankas tungisid meeleavaldajad presidendipaleesse. President Gotabaya Rajapaksa teatas, et astub 13. juulil tagasi."Sri Lanka president teatas tagasiastumisest" ERR, 9. juuli 2022

10. juuli
 Ettevõttest Uber lekkis 124 000 dokumenti aastatest 2013–2017, millest nähtuus, kuidas ettevõte tegi koostööd mõne poliitikuga, püüdes saavutada ärieeliseid."Uber Files: Massive leak reveals how top politicians secretly helped Uber" BBC, 10. juuli 2022

11. juuli
 Avalikustati esimene James Webbi kosmoseteleskoobi tehtud foto.
2022. aasta rünnak Nova Kahhovkale

14. juuli
 Kaja Kallase valitsus astus tagasi."Kallas teatas ametlikult valitsuse tagasiastumisest" ERR, 14. juuli 2022
 2022. aasta raketirünnakud Vinnõtsjale: Venemaa väed tegid Ukrainas raketirünnaku Vinnõtsja kesklinnale.

15. juuli
 Eugene'is Oregoni osariigis USA-s algasid 2022. aasta kergejõustiku maailmameistrivõistlused.

18. juuli
 Ametisse astus Kaja Kallase teine valitsus.

19. juuli
 Põhja-Makedoonia ja Albaania alustasid Euroopa Liidu liitumisläbirääkimisi."Põhja-Makedoonia alustab Euroopa Liidu liitumisläbirääkimisi" ERR, 19. juuli 2022

21. juuli
 Seoses Itaalia valitsuskriisiga astus ametist tagasi peaminister Mario Draghi.
 Indias toimusid presidendivalimised, mille võitis Droupadi Murmu.
 Euroopa Keskpank tõstis kõiki kolme baasintressimäära 0,5 protsenti."Euroopa Keskpank lõpetas ülileebe rahapoliitika, tõstes esimest korda viimase üheteist aasta jooksul intressimäärasid" ERR, 21. juuli 2022

23. juuli
 Vanuatul toimusid presidendivalimised, mille võitis Nikenike Vurobaravu.
 Maailma Terviseorganisatsioon kuulutas ahvirõugete puhangu ülemaailmseks tervisehädaolukorraks."WHO kuulutas ahvirõugete tõttu välja hädaolukorra" ERR, 23. juuli 2022

26. juuli
 Saudi Araabia kroonprints Muḩammad bin Salmān jõudis Ateenasse, kust alustas oma Euroopa ringreisi."Saudi Araabia juht alustas ringreisi Euroopas" ERR, 27. juuli 2022
 Suurbritannia nimetati 2023. aasta Eurovisiooni lauluvõistluse korraldajaks. Kuigi 2022. aasta võistluse võitis Ukraina, ei ole võimalik sõja tõttu Ukrainas lauluvõistlust pidada."UK to host next year's Eurovision Song Contest" BBC News, 26. juuli 2022

27. juuli
 Lõuna-Korea ja Poola esindajad sõlmisid Varssavis raamleppe, mille järgi Poola ostab üle 1600 K2 Black Pantheri tanki ja K9 Thunderi liikursuurtüki ning ligi poolsada FA-50 hävituslennukit."Poola ostab mitme miljardi eest relvastust Lõuna-Korealt" ERR, 28. juuli 2022
 USA president Joe Biden kuulutas välja uue energia- ja kliimapaketi, millele loodab saada senatis heakskiidu enne novembris toimuvaid vahevalimisi. Seaduseelnõu hõlmab muuhulgas 370 miljardi dollari investeerimist energiajulgeoleku ja kliimamuutuste programmidesse."Biden kuulutas välja uue energia- ja kliimapaketi" ERR, 28. juuli 2022
 Saksamaa lennufirma Lufthansa maapealsed töötajad alustasid streiki, mille tõttu tühistas ettevõte Frankfurdis 680 ja Münchenis 350 lendu."Lufthansa tühistas streigi tõttu tuhat lendu" ERR, 27. juuli 2022

28. juuli
 Avati XXIX Viljandi pärimusmuusika festival."29. pärimusmuusika festival" ERR, 28. juuli 2022

29. juuli
 Hispaania teatas Euroopa esimesest ahvirõugete surmajuhtumist. Varasemad surmajuhtumid olid registreeritud Aafrikas."Hispaania teatas esimesest ahvirõugete surmajuhtumist Euroopas" ERR, 29. juuli 2022
 Transnistria liider Vadim Krasnoselski teatas, et näeb ainsa lahendusena vastasseisus Moldovaga piirkonna iseseisvumist. Varem oli Transnistria välisminister Vitali Ignatjev rääkinud, et regiooni eesmärk on jätkuvalt ühinemine Venemaaga."Transnistria liider teatas soovist saavutada piirkonna iseseisvus" ERR, 29. juuli 2022
 Toimus Olenivka vangla veresaun.
 Isamaast lahkunud ühenduse Parempoolsed esindajad teatasid, et loovad 18. augustil uue erakonna."Parempoolsed loovad augustis erakonna" ERR, 29. juuli 2022

30. juuli
 Šiiidi vaimuliku Muqtadā aş-Şadr pooldajad jooksid Iraagis tormi Bagdadi valitsusasutuste kindlustatud tsoonile. Rahutustes sai vigastada üle 120 inimese."Iraagis jooksid meeleavaldajad taas parlamendile tormi" 30. juuli 2022

31. juuli
 Keskkonnaamet tuvastas, et AS Pajusi ABF farmi silohoidlatest lekkis silomahl ummistunud kogumisrennide tõttu sadeveekanalisatsiooni ning jõudis mööda kraavi Umbusi jõkke. See põhjustas tuhandete kalade hukkumise.Keskkonnaamet: Umbusi jõe reostus Jõgeval ja Põltsamaal taandub" Delfi, 4. august 2022

 Viited 

 7